als_Latn dik_Latn tur_Latn
E plotësuar
Policia e Kosovës ka konfirmuar se në sheshin Zahir Pajaziti të Prishtinës ka ndodhur një therje me thikë nga tre persona, të cilët kanë goditur disa herë me thikë një person, i cili është dërguar për trajtim në QKUK, raporton Gazeta Metro.
Zëdhënësi i Policisë, Baki Kelani, ka thënë se dyshohet që personat që kanë kryer këtë krim kanë ikur drejt rrugës ku gjenden ndërtesat e fakulteteve Juridik dhe Ekonomik, drejt rrugës ‘Agim Ramadani’.
Ju informojmë se sot me daten 24.06.2017 rreth ores 20:30, PK ka pranuar informate per nje rast therje me thike qe dyshohet te kete ndodhur ne sheshin “Zahir Pajaziti”. Personi i lenduar eshte derguar menjeher ne QKUK per tretman mjekësor, ndersa te dyshuarit dyshohet se kane ikur ne drejtim te fakulteteve Juridik / Ekonomik, drejt rruges “Agim Ramadani”, ka konfirmuar Policia.
Një incident ka ndodhur rreth 30 minuta më parë në qendër të Prishtinës, raporton Gazeta Metro.
Pas një ngatërrese në mes të katër personave në Sheshin Zahir Pajaziti, një prej tyre është goditur disa herë me thikë nga tre persona të tjerë që ikën me shpejtësi nga vendi i ngjarjes.
Viktima ka pësuar therje me thikë në së paku tri vende nëpër trup, ndërkohë që tashmë Policia dhe ambulanca kanë arritur në vendin e ngjarjes.
Ende nuk dihet motivi i kësaj ngjarjeje. /gazetametro.net
als_Latn als_Latn als_Latn als_Latn als_Latn als_Latn als_Latn als_Latn